เซี่ยงไฮ้คอมโพสิตปิดขยับขึ้น 7.36 จุด หลังราคาน้ำมันดีดตัว
เซี่ยงไฮ้คอมโพสิตปิดขยับขึ้น 7.36 จุด หลังราคาน้ำมันดีดตัว
26 พ.ค. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับขึ้นเล็กน้อย โดยดัชนีเซี่ยงไฮ้คอมโพสิตขยับขึ้น 7.36 จุด หรือ 0.26% ปิดที่ 2,822.44 จุด เนื่องจากความกังวลเกี่ยวกับผลกระทบที่จะเกิดขึ้นกับภาคเอกชนและเศรษฐกิจประเทศจากการที่ราคาน้ำมันดีดตัวขึ้นสูงกว่าระดับ 50 ดอลลาร์ต่อบาร์เรล
สัญญาน้ำมันดิบเบรนท์พุ่งขึ้นเหนือระดับ 50 ดอลลาร์/บาร์เรลเป็นครั้งแรกในรอบกว่า 6 เดือน ในช่วงเช้าวันนี้ หลังจากสหรัฐเปิดเผยสต็อกน้ำมันดิบที่ปรับตัวลดลงมากกว่าการคาดการณ์ของนักวิเคราะห์
เมื่อเวลา 09.30 น.ตามเวลาฮ่องกงในวันนี้ สัญญาน้ำมันดิบเบรนท์ส่งมอบเดือนก.ค. ปรับตัวขึ้น 34 เซนต์ แตะที่ 50.08 ดอลลาร์/บาร์เรล